तनहुँबाट गोविन्दराज जोशी पनि सिफारिसमा परेका छन्। उनी तनहुँ–१ का लागि सिफारिसमा परेका हुन्। जोशीको भ्रष्टाचार मुद्दा सर्वोच्च अदालतमा फैसलाको पालो पर्खेर बसेको छ। तर दलका नेताहरुले विवादस्पद छबि भएका व्यक्तिहरु प्रतिनिधि सभा र प्रदेश सभामा नपर्ने दाबी गर्दछन्। विवादित उम्मेदवारलाई बोर्डले काँटछाँट गर्ने बोर्डका सदस्य पूर्णबहादुर खड्काले बताए। नेपाली कांग्रेसले बुधबार मात्रै उम्मेदवार छनोट गर्न संसदीय बोर्ड गठन गरेको छ।
